Enne kui LSD illegaalseks muutus, rääkisime me  instituudi asutamisest, kus oleksid saadaval paljud erinevad meetodid: meditatsioon, tai chi, jooga, hingamistöö, Gestalt teraapia, akupunktuur, aistingutest-ilma-jätmise mahutid, biotagasiside masinad. Seal oleksid olnud personali hulgas isegi head astroloogid, nagu Richard Tarnas, ja head arstid, nagu Ann Armstrong, ning inimesed oleksid valinud, mis nende puhul töötab. Selles kontekstid oleksid psühhedeelikud olnud suurepärane täiendus. Sul oleks võimalus alustada millegi leebega, nagu näiteks MDMA - ehk  "Ecstasy" - ning liikuda siis seente või LSD juurde. Ideaalina meeldiks mulle, et meil oleksid kõik need meetodid kättesaadavad, sest erinevad inimesed reageerivad erinevatele asjadele. On inimesed, kes ei puudutaks LSD-d, kuid tegeleksid ehk Gestaldiga. Ja võib-olla pärast mõnda aega Gestaldiga tegelemist oleksid nad avatud hingamistööle ja pärast hingamistöö tegemist on nad ehk avatud psühhedeelikutele.